П Р О Т О К О Л    № 31

от заседание на
КОМИСИЯ ПО АНАЛИЗ И ОТЧИТАНЕ СТЕПЕНТА НА НАТОВАРЕНОСТ
НА ОРГАНИТЕ НА СЪДЕБНАТА ВЛАСТ
НА ВИСШИЯ СЪДЕБЕН СЪВЕТ
17.09.2013 г., вторник

Днес, 17.09.2013 г., вторник, от 14.30 ч., се проведе заседание на Комисията по анализ и отчитане степента на натовареност на органите на съдебната власт /КАОСНОСВ/ при ВСС, в състав:

	ПРЕДСЕДАТЕЛ: 		КАЛИН КАЛПАКЧИЕВ
	ЗАМ.-ПРЕДСЕДАТЕЛ:	ЕЛКА АТАНАСОВА
	и ЧЛЕНОВЕ:			ГАЛИНА КАРАГЬОЗОВА
					КАМЕН СИТНИЛСКИ
					РУМЕН БОЕВ
					ЮЛИАНА КОЛЕВА
					РУМЕН ГЕОРГИЕВ 
					КАМЕН ИВАНОВ
					МАРИЯ КУЗМАНОВА
			МИЛКА ИТОВА

На заседанието присъства експертният сътрудник към комисията: Румен Митев – главен експерт „Съдебна статистика”.

На основание решение на комисията по Протокол № 22/11.06.2013 г., т. 6, в днешното заседание присъстват и Патриция Първанова и Мария Ранова - студенти от юридически факултети, които провеждат стаж в Администрацията на Висшия съдебен съвет.

След разисквания по предварителния дневен ред включва допълнително постъпилите материали:

1. Молба от Емилия Великова Дончева – младши съдия в Окръжен съд Благоевград, във връзка с решение на КПА по т.9.14 към т. К-9 от Протокол № 51/13.09.2013 г. на КПА (вх.№ 11-06-854/17.09.2013) – като точка 6 от настоящия протокол;

2. Извлечение от Протокол № 12/11.09.2013 г. от заседание на Екипа за управление по проект „Подкрепа за ВСС, свързана с изгражданeто на капацитет и подобряване на ефективността на съдебната система”, финансиран по линия на Норвежкия финансов механизъм, относно необходимост от определяне на участници в работно посещение в Съвета на Европа, което се ще се проведе през октомври в гр. Страсбург, Франция – като точка 7 от настоящия протокол.

1. ОТНОСНО: Запознаване с превод на Преглед на Националния център на щатските съдилища върху „Методология за провеждане на емпирично изследване за определяне на тежестта на отделните видове дела” .

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение превода.

2. ОТНОСНО: Запознаване със становище относно Методология и Методика за оценка на натовареността на съдиите, постъпило по електронната форма за контакт с ВСС от г-жа Диана Денева Дабкова от Административен съд Ловеч.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение становището. Същото ще бъде взето предвид при изготвянето на методиката за оценка на натовареността на магистратите.

3. След проведената работна дискусия по темата относно оптимизиране дейността на военните правораздавателни органи

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.1. Да проведе среща с членовете на Работната група за оптимизиране на дейността на военните съдилища и военните прокуратури на 8 октомври 2013 г. от 13.00 часа.
3.2. На срещата по т. 1 да бъдат поканени: Главният прокурор на Република България, председателят на Върховния касационен съд и представители от Министерството на отбраната, присъствали на срещата, проведена на 04.03.2013 г.

4. ОТНОСНО: Решение на Комисията по предложенията и атестирането относно предложение за назначаване на младши съдии на длъжност „съдия” в районните съдилища след изтичане срока по чл. 240 от ЗСВ /т. К-9 по Протокол № 51/13.09.2013 на КПА/, за становище.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

4.1. Дава положително становище по предложенията на КПА.
4.2. Изпраща решението по т. 4.1 на КПА, за сведение.

5. ОТНОСНО: Решение на Комисията по предложенията и атестирането относно предложение за създаване на работна група по изменение и допълнение на Методиката за атестиране на съдия, прокурор, следовател, административен ръководител и заместник на административен ръководител /т. Д-1 по Протокол № 51/13.09.2013 г. на КПА/, за съгласуване по т.т. 2 и 3 от решението.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

5.1. Определя членовете на комисията Калин Калпакчиев и Мария Кузманова за участие в работната група по т. 1 от решението на КПА.
5.2. Не възразява първото заседание на работната група да се проведе на 23.09.2013 г. от 16.00 часа.
5.3. Изпраща решението по т. 5 на КПА за сведение.

6. ОТНОСНО: Молба от Емилия Великова Дончева – младши съдия в Окръжен съд Благоевград, във връзка с решение на КПА по т.9.14 към т. К-9 от Протокол № 51/13.09.2013 г. на КПА (вх.№ 11-06-854/17.09.2013).

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

6.1. Приема за сведение молбата. Същата ще бъде докладвана и на заседанието на ВСС, на което ще се обсъжда предложението на КПА по засегнатия в молбата въпрос.
6.2. Изпраща молбата и решението по т. 6, заедно с решението по т. 4 от настоящия протокол, на Комисията по предложенията и атестациите, за сведение.

7. ОТНОСНО: Извлечение от Протокол № 12/11.09.2013 г. от заседание на Екипа за управление по проект „Подкрепа за ВСС, свързана с изгражданeто на капацитет и подобряване на ефективността на съдебната система”, финансиран по линия на Норвежкия финансов механизъм, относно необходимост от определяне на участници в работно посещение в Съвета на Европа, което се ще се проведе през октомври в гр. Страсбург, Франция

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
Отлага точката за следващото заседание на комисията, за запознаване на членовете с предложението и окончателно определяне на участниците в работното посещение от страна на комисията и работната група.

ПРЕДСЕДАТЕЛ
НА КОМИСИЯТА:               / п /

КАЛИН КАЛПАКЧИЕВ